FSMART ร่วมงาน Opp Day
FSMART ร่วมงาน Opportunity day พร้อมนำเสนอผลการดำเนินงานช่วงไตรมาส 1/60 ลุยเดินหน้าขยายตู้บุญเติมเพิ่ม 122,000 ตู้ตามเป้าหมายใหม่ของปีนี้
25 พ.ค. 2560

นายสมชัย สูงสว่าง กรรมการผู้จัดการ (ซ้าย) พร้อมด้วยนายณรงค์ศักดิ์ เลิศทรัพย์ทวี ผู้ช่วยกรรมการผู้จัดการ บริษัท ฟอร์ท สมาร์ท เซอร์วิส จำกัด (มหาชน) หรือ FSMART ผู้นำช่องทางการชำระเงินที่มีเครือข่ายมากที่สุดในประเทศไทยผ่าน “ตู้เติมเงินออนไลน์บุญเติม” ร่วมนำเสนอข้อมูล ในงานบริษัทจดทะเบียนพบนักลงทุน Opportunity day เพื่อชี้แจงข้อมูลทางการเงินไตรมาส 1 ปี 2560 ซึ่งบริษัทมีรายได้รวม 777 ล้านบาท เพิ่มขึ้น  48% และกำไรสุทธิอยู่ที่ 132 ล้านบาท เพิ่มขึ้น 50% จากช่วงเดียวกันปีก่อน ขณะที่ยอดเติมเงินรวมอยู่ที่ 8,000 ล้านบาท พร้อมเดินหน้าขยายตู้เพิ่มให้ได้ 122,000 ตู้ตามเป้าหมายใหม่ของปีนี้